Laugardaginn 28. des sl. var Dagbjört Dögg Karlsdóttir frá Reykjaskóla í Hrútafirði valin íþróttamaður USVH 2019 . Dagbjört Dögg Karlsdóttir var kjörin Íþróttamaður Ungmennasambands Vestur-Húnvetninga árið 2019 . Kjörinu var lýst á Staðarskálamótinu í körfubolta sem haldið var í Íþróttamiðstöðinni á Hvammstanga . Dagbjört Dögg spilar körfubolta með úrvalsdeildarliði Vals og var valin besti varnarmaður Vals á tímabilinu . Sagt er frá þessu á vef USVH . Á þessu ári varð Dagbjört Íslands - , Bikar - og Deildarmeistari . Dagbjört er í 6. sæti yfir stigahæstu Íslendingana í úrvalsdeild kvenna og skilar að meðaltali 11,22 stigum í leik . Hún hefur nokkrum sinnum verið valin í lið umferðarinnar í Dominos deildinni . Dagbjört var fyrirliði U20 landsliðs kvenna og var hún framlags - og stigahæst í liðinu á Evrópumótinu í Kósovó og var valin í lokahóp A landsliðsins kvenna núna í haust . Í öðru sæti varð Jóhann B. Magnússon knapi úr Hestamannafélaginu Þyt . Jóhann varð í 1. sæti í 100m skeiði á Reykjavíkurmeistaramótinu og 3. sæti í 100m skeiði á Íslandsmótinu . Hann varð alls átta sinnum í 1. sæti í skeiði og var 34 sinnum í verðlaunasæti á árinu . Jóhann er í 2. sæti á WR heimslistanum í 100 m skeiði með meðaltalstímann 7,39 og var tilnefndur sem skeið knapi ársins af Landsambandi hestamannafélaga sem og knapi ársins hjá Hestamannafélaginu Þyt . Í þriðja sæti varð Helga Una Björnsdóttir knapi úr Hestamannafélaginu Þyt . Helga er íslandsmeistari í T 2 slaktaumatölti og varð Reykjavíkurmeistari í sömu grein . Helga var valin í landsliðhóp Íslands sem tók þátt á heimsmeistaramótinu í Berlín .